苏辙
次韵子瞻病中大雪
吾兄笔锋雄，诗俊不可和。
雪中思清绝，韵恶愈难奈。
殷勤赋黄竹，自劝饮白堕。
言随飞花落，意与长风簸。
余力远见撩，千里寄?崔嵯。
嗟予学久废，有类转空磨。
研磨久无得，安可待充货。
空记乘峡船，行意被摧剉。
溟闬覆洲渚，泠洌光照坐。
我唱君实酬，驰骋不遑卧。
譬如逐兽卢，岂觉山径坷。
酒肴助喧热，笔砚尽沾涴。
诗词禁推类，令肃安敢破。
亦有同行人，牵挽赴程课。
尔来隔秦魏，渴望等饥饿。
徒然遇佳雪，有酒谁与贺。